钦定古今图书集成/理学汇编/学行典/第187卷 > 杨庆
## 钦定古今图书集成/理学汇编/学行典/第187卷 > 杨庆

按《宋史孝义传》：“杨庆，鄞人。父病，贫不能召医，迺刲股
肉啖之，良已。其后母病不能食，庆取右乳焚之，以灰
和药进焉，入口遂差，久之，乳复生。宣和三年，守楼异
名其坊曰‘崇孝’。绍兴七年，守仇悆为之请。十二年，诏
表其门，复之悆曰：‘韩退之作《鄠人对》，以毁伤支体为
害义。而匹夫单人，身膏草莽，轨训之理未宏，汲引之’”
徒多阙，而乃行成于内，情发自天，使稍知《诗》《书》《礼》义
之说，推其所存，出身事主，临难伏节死义，岂减介之
推安金藏哉！